CELEX: 52013XC0806(02)
Language: hr
Date: 2013-08-06
Title: Nacrt Uredbe Komisije (EU) br. …/… od 5. kolovoza 2013. o izmjeni Uredbe (EZ) br. 1857/2006 u vezi s razdobljem njezine primjene

6.8.2013   
            
            
               HR
            
            
               Službeni list Europske unije
            
            
               C 227/1
            
         NACRT UREDBE KOMISIJE (EU) br. …/…
   od 5. kolovoza 2013.
   o izmjeni Uredbe (EZ) br. 1857/2006 u vezi s razdobljem njezine primjene
   2013/C 227/02
   EUROPSKA KOMISIJA,
   uzimajući u obzir Ugovor o funkcioniranju Europske unije, a posebno njegov članak 108. stavak 4.,
   uzimajući u obzir Uredbu Vijeća (EZ) br. 994/98 od 7. svibnja 1998. o primjeni članaka 92. i 93. Ugovora o osnivanju Europske zajednice na određene kategorije horizontalnih državnih potpora (1),
   nakon objave nacrta ove Uredbe (2),
   nakon savjetovanja sa Savjetodavnim odborom za državne potpore,
   budući da:
   
               (1)
            
            
               Uredba Komisije (EZ) br. 1857/2006 od 15. prosinca 2006. o primjeni članaka 87. i 88. Ugovora na državne potpore malim i srednjim poduzećima koja se bave proizvodnjom poljoprivrednih proizvoda i o izmjenama Uredbe (EZ) br. 70/2001 (3) prestaje važiti 31. prosinca 2013.
            
         
               (2)
            
            
               Sadržaj buduće uredbe o izuzeću za potpore malim i srednjim poduzećima koja djeluju u sektoru poljoprivrede i šumarstva te na ruralnim područjima ovisi o raznim drugim instrumentima, a posebno o novoj općoj uredbi o skupnom izuzeću kojom se zamjenjuje Uredba Komisije (EZ) br. 800/2008 od 6. kolovoza 2008. o ocjenjivanju određenih kategorija potpora sukladnima sa zajedničkim tržištem u primjeni članaka 87. i 88. Ugovora (4). Njezin sadržaj ovisi i o završnim odredbama primjenjivima na ruralni razvoj (5). Neki od tih instrumenata 1. siječnja 2004. neće još biti na snazi ili se neće u potpunosti primjenjivati na taj datum.
            
         
               (3)
            
            
               Zbog toga je primjereno produljiti razdoblje primjene Uredbe (EZ) br. 1857/2006 do 30. lipnja 2014.
            
         
               (4)
            
            
               Uredbu (EZ) br. 1857/2006 treba stoga na odgovarajući način izmijeniti.
            
         
               (5)
            
            
               Za primjenu Uredbe (EZ) br. 1857/2006 primjereno je pojasniti da se nakon stavljanja izvan snage Uredbe Vijeća (EZ) br. 1698/2005 od 20. rujna 2005. o potporama ruralnom razvoju Europskog poljoprivrednog fonda za ruralni razvoj (EPFRR) (6) upućivanja na tu Uredbu trebaju smatrati upućivanjima na uredbu stavljenu izvan snage.
            
         
               (6)
            
            
               Mjere predviđene u ovoj Uredbi u skladu su s mišljenjem Savjetodavnog odbora za državne potpore,
            
         DONIJELA JE OVU UREDBU:
   Članak 1.
   U članku 23. stavku 1. Uredbe (EZ) br. 1857/2006 drugi podstavak zamjenjuje se sljedećim:
   
      „Primjenjuje se od 1. siječnja 2007. do 30. lipnja 2014.”
   
   Članak 2.
   Za potrebe Uredbe (EZ) br. 1857/2006, nakon stavljanja izvan snage Uredbe (EZ) br. 1698/2005 sva upućivanja u Uredbi (EZ) br. 1857/2006 na Uredbu (EZ) br. 1698/2005 smatraju se upućivanjima na uredbu stavljenu izvan snage.
   Članak 3.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. kolovoza 2013.
      
         
            Za Komisiju
         
         
            Predsjednik
         
         […] […]
      
   
   
      (1)  SL L 142, 14.5.1998., str. 1.
   
      (2)  SL C 227, 6.8.2013., str. 1.
   
      (3)  SL L 358, 16.12.2006., str. 3.
   
      (4)  SL L 214, 9.8.2008., str. 3.
   
      (5)  Prijedlog Uredbe Europskog parlamenta i Vijeća o potpori ruralnom razvoju iz Europskog poljoprivrednog fonda za ruralni razvoj (EPFRR), COM(2011) 627 završna verzija/3.
   
      (6)  SL L 277, 21.10.2005., str. 1.